Ego Poncius, dominus Cuselli, et Laurentia, uxor mea, universis presentibus et futuris presens scriptum inspecturis, notum facimus quod nos castrum Clarevellis et montem Sancti Saturini et castrum Viricastri et res alias cum appendiciis suis a domino Walchero de Commerceyo in ligium casamentum tenemus. Et ut ratum hoc sit et stabile, ego jam dictus Poncius presentes litteras sigilli mei munimine roboravi. Datum anno gratie Mº CCCº XX septimo, mense julii.